
ภาคผนวก จ
สรุปบทสัมภาษณ์
สรุปผลจากการสัมภาษณ์
1) พระภิกษุสงฆ์  จำนวน ๖ รูป

จากการสัมภาษณ์พระภิกษุสงฆ์ จำนวน ๖ รูป  ได้แสดงทัศนะเกี่ยวกับความเชื่อเรื่องนรกและสวรรค์ ไว้ว่า 

พระสาสนโสภณ (พิจิต ฐิตวณฺโณ ) ได้อธิบายว่า“เชื่อตามที่พระพุทธเจ้าสอนไว้ การเวียนวายตายเกิด ทำดี ทำชั่ว ภพภูมิ ชาวพุทธต้องเชื่อพระพุทธเจ้า”


ความเชื่อเรื่องนรกและสวรรค์ โดยแบ่งเป็น ๓ ประเด็น 

๑. ในวิถีชีวิตคนมีคำว่า ความกลัว ความประมาท มีอยู่ในสัญชาตญาณ ช่วยปลอบโยนจิตใจแล้วแต่สติปัญญาของคน เข้าหาต้นไม้ ภูเขา ฝนตก ฟ้าร้อง แสดงการยอมรับ บนบาน ศาลกล่าว ไม่ให้ภัยมาถึงตัว

๒. คนเราที่ยังไม่ได้พัฒนาชีวิต ตกอยู่ในเงื่อนไขที่ต้องการชีวิตตัวเองที่ดี หลีกหนีชีวิต
ที่ไม่ดี มีความเข้าใจตรงนี้ มองดีมองชั่ว ทำดีวันนี้ มีผลข้างหน้า ได้สวรรค์ ทำชั่ววันนี้ ได้นรก
วันข้างหน้า พฤติกรรมของมนุษย์ที่รับรู้ด้วยตัวเอง กล่าวระดับศีลธรรม ทำชั่วแล้วตกนรก เขาไม่ทำ ทำดีวันนี้   เพื่อขึ้นสวรรค์ ตกนรกและสวรรค์หรือไม่เขาไม่ไปรับรอง

๓. คนพัฒนา ศาสนาเข้าไปสมบูรณ์มากขึ้น เป็นเรื่องของความรู้ที่เป็นปัจจุบัน เช่น     สวดมนต์ ธรรมคุณ สวาขาโต จะเห็นเลยว่าคำสอนของพุทธศาสนาเป็นเรื่องของปัจจุบัน เป็นเรื่องจริง ไม่ใช่กล่าวโดยเชิงคาดหวัง เชิงลงโทษ เห็นเป็นจริง เมื่อไหร่ก็ตามที่ทำความชั่ว เธอจะเกิดความไม่สบายใจของเธอ ความคับข้องใจ เกิดสิ่งไม่ดี ธรรมชาติจะปรากฏกับเธอ ภาษาพระ คือ นรกเกิดขึ้นแล้ว อายตนะนรก หมายความว่า เกิดปรากฏที่ ตา หู จมูก ลิ้น กาย ใจ ไม่พอใจ อายตนะสวรรค์    ไม่พบหลักฐาน เกิดผัสสะกันเกิดความพอใจ พุทธศาสนาชี้ให้เห็นว่า นรกและสวรรค์ เป็นสิ่งที่ควรรู้       และจำเป็น นรกไม่พอใจ สวรรค์ พอใจ การรับรอง เกิดดับที่ตา หู จมูก ลิ้น กาย ใจ ไม่ต้องไปคิดว่า ตายไม่ตาย คุณรับรู้ว่าพอใจ ไม่พอใจ คุณรู้ของคุณเอง สภาวะจิต พุทธศาสนาไม่ปฏิเสธ นรกและ สวรรค์ แต่ให้ความรู้ เช่น ต้นไม้ เป็นที่พึ่ง  ทำดีวันนี้ สิ่งที่ทำให้ดีขึ้น ก็ทำไป เมื่อไหร่ที่ผัสสะแล้ว   ร้อนใจ คือ นรก 

จัดการเรียนรู้ อย่างถูกต้อง เขาอาจได้ความเข้าใจ เดินบนเส้นทางที่ไม่ลำบาก ครูบาอาจารย์เข้าใจเรื่องนี้มากขึ้น วิถีธรรมชาติ เรียนรู้ แต่ ศีลธรรม ระบบเหตุปัจจัยที่เกิดขันธ์ มาสอน ช่วยกัน   เขาได้เข้าใจ เขาสัมผัสภายในภาษาที่ใช้คนชี้ให้ดูบ้าง สอนเขาบ้าง ฟังเทศน์ ฟังธรรม มีเด็กกลุ่มหนึ่งสนใจ เชื่อว่าสวรรค์และนรก มีจริง ทำให้เขาดีขึ้น มีคนชี้ให้ดูบ้าง สอนเขาบ้าง ฟังเทศน์ ฟังธรรมมีวัยรุ่นบางกลุ่มสนใจ เชื่อว่าสวรรค์และนรก มีจริง ทำให้เขาดีขึ้น สำหรับคนรุ่นใหม่ที่จะรับรู้เรื่องนรกและสวรรค์ ก็ต้องอธิบายให้เขาเข้าใจง่าย มีคำพูดแบบตลก บอกว่านรกคือนาที่ยังไม่เตียน สวรรค์ คือนาที่เตียนแล้ว ซึ่งอันนี้ก็เป็นคำพูดของคนทั่วไป ที่พูดกันอยู่เสมอ เราจะอธิบายอย่างไรว่า ให้เขารู้จักว่ามีนรก มีสวรรค์ ได้อย่างไร ก็อธิบายว่า ยามใดที่จิตใจของผู้นั้นไม่สบาย ชื่อว่ามีนรกอยู่
ในใจ ยามใด  ผู้นั้นจิตใจสบาย ไม่มีตึงเครียด ไม่อาฆาตมาดร้ายต่อใคร และตนเอง ก็เชื่อว่ามีสวรรค์
อยู่ในอก ทำให้เขาเข้าใจง่าย  วัยรุ่นไทยทุกวันนี้ มีความเชื่อเรื่องนรก สวรรค์ ในมิติภพภูมิน้อยลง ส่วนนรก สวรรค์ในมิติจิตใจนั้น ยังคงมีคนเชื่อกันอยู่มาก

พระปัญญานันทมุนี (สง่า สุภโร) ได้อธิบายว่า พระพุทธเจ้าสอนไว้ การไม่ทำความร้อนใจให้เกิดขึ้นกับตัว พอใจอย่างเพลิน ทำกุศล โลกธรรมคือ อิฏฐารมณ์ พุทธศาสนามีคำตอบให้ อายตนะนิพพาน ใช้มานานแล้ว โดยเอาอายตนะนิพพานเป็นที่ขาย ขายอย่ารุนแรง อนิฏฐารมณ์  นิฏฐารมณ์


พระราชธรรมนิเทศ (พยอม กัลยาโณ) ได้อธิบายว่า แต่เดิมตอนเด็กเชื่ออย่างหนึ่ง 
การเรียนรู้แบบสมัยบวชแล้วกับ นรก ภาษาคน ภาษาธรรม สวนโมกข์ พระพุทธทาส อธิบายดี คือ ภาษาคน นรกใต้ดิน ตายแล้วถูกเผาไฟ ขึ้นต้นงิ้วตามคัมภีร์ พระมาลัย เชื่อฝังใจ เป็นปลายเหตุ ปัจจุบันตกนรกคือร้อนอกร้อนใจ สวรรค์ในอกนรกในใจ ไม่เคยได้อธิบายมาก่อน นรกมาเผาจิตใจ นรก สอนศีลธรรม “สวรรค์ในอกนรกในใจ” สูงกว่า  ธรรมะสูงกว่า หิริโอตะปะ”


พระธรรมบัณฑิต (อภิพล อภิพโล),  ได้อธิบายว่า “ถ้าจะให้ตอบว่ามี  ความเชื่อหรือไม่มีความเชื่อ ก็ต้องอาศัยพระสูตรที่ได้แสดงเรื่องว่ามีนรกและมีสวรรค์ไว้ ในทางพระพุทธศาสนา แต่จะให้สันนิษฐานว่า เพราะคำสอนของพระพุทธเจ้า มีทั้งสอนโดยลำดับ แล้วก็สอนมีปาฏิหาริย์ คือให้เห็นความศักดิ์สิทธิ์ของคำสอนนั้น ว่าสามารถเป็นไปได้ ความเป็นนรกและสวรรค์ ที่สอนกันทั่วไป ก็หมายความว่าสิ่งที่ไม่ดี อันเป็นเหตุทำให้จิตใจไม่สบาย  สิ่งนี้ชื่อว่า นรก ทุกขคติ    สิ่งใดเป็นไปด้วยความสบาย คือสวรรค์ สุขคติ  สิ่งนี้ชื่อว่า สวรรค์ ดังคำโบราณที่ว่า “สวรรค์อยู่ในอก นรกอยู่ในใจ” เป็นอย่างนี้ ในทางพระสูตรก็มีการกล่าวไว้ มีนรก  มีสวรรค์เหมือนกัน”


พระไพศาล วิสาโล (ไพศาล วงศ์วรสิทธิ์)  ได้อธิบายว่า “เชื่อว่ามี เชื่อสภาวะมากกว่าสถานที่ (สภาวะจิต) ภพ ๓ ภูมิ ๔”


พระมหาวุฒิชัย วชิรเมธี (วุฒิชัย บุญถึง) “มีความเชื่อเรื่องนรก สวรรค์ ตามที่ปรากฎในพระไตรปิฎก นั่นคือ (๑) นรกและสวรรค์ ในมิติที่เป็นภพภูมิชนิดหนึ่ง เช่น ที่มีหลักฐานปรากฏอยู่ในหลายพระสูตร และ (๒) นรกและสวรรค์ในมิติจิตใจ เช่นที่พระพุทธองค์ตรัสว่า นรก และสวรรค์ อยู่ที่อายตน ๖ เหมือนกับที่เรามักได้ยินกันในภาษาไทยว่า “สวรรค์อยู่ในอก นรกอยู่ในใจ”


๒) นักวิชาการทางด้านพระพุทธศาสนา  จำนวน ๕ คน

จากการสัมภาษณ์นักวิชาการทางด้านพระพุทธศาสนา จำนวน ๕ ท่าน ได้แสดงทัศนะเกี่ยวกับความเชื่อเรื่องนรกและสวรรค์ ไว้ว่า 

๑. พ.อ.น.พ. พงษ์ศักดิ์ ตั้งคณา ได้อธิบายว่า “เป็นกุศโลบายองการสอนธรรมะ ของคนโบราณ เพื่อให้คนรู้จักการทำดี และไม่ทำชั่ว เป็นการสอนให้เป็นรูปธรรม ว่าเมืองนรก เมืองสวรรค์มีอยู่จริง การบรรยายภาพของนรกและสวรรค์ นอกจากปรากฏในคำเทศนาของพระแล้ว ยังมาในรูปของจิตรกรรม ภาพเขียน เรื่องเล่าที่ถ่ายทอด สืบต่อกันมา  เป็นเรื่องของการข้ามภพ ข้ามชาติ เมื่อตายแล้วจะถูกตัดสินว่า จะไปนรก หรือสวรรค์ ตามผลของกรรมที่ทำมานี่เป็นการรับรู้ของคนรุ่นเก่า   ที่ถ่ายทอดกันมายังคนรุ่นใหม่ในเรื่องนรกและสวรรค์ ที่ไม่สามารถพิสูจน์ได้ แต่ได้เชื่อด้วยศรัทธา” 

รับทราบ จากการบอกเล่า เล่าในนิทาน เชื่อตามบรรพบุรุษ เชื่อตามผู้ใหญ่ เชื่อตาม     คำสอนในพระพุทธศาสนา   ๓.บางคนมีข้อพิสูจน์ บางคนเชื่อด้วยตนเอง นี่เป็นการรับรู้ของคนรุ่นเก่า ที่ถ่ายทอดกันมายังคนรุ่นใหม่ในเรื่องนรกและสวรรค์ ที่ไม่สามารถพิสูจน์ได้ แต่ได้เชื่อด้วยศรัทธา

แยกเจตนาพระพุทธเจ้า คำอธิบาย การตีความ รู้ว่าตีความอย่างไรกับเด็ก เรียนปรัชญา  ฟังเทศน์ ฟังธรรม ตอนเด็กสนใจ อ่านหนังสือพระพุทธศาสนา เข้าเรียน นิยายหลอกเด็ก มาใช้การตีความเข้ามา ศาสดาทุกศาสนา สร้างกระบวนทัศน์ที่ ๕ เข้าใจการพัฒนาคุณภาพชีวิต ตรงกับจริต     ที่ฟัง อธิบายต่อไป ให้ถูกจริตของคนที่ชอบนรกและสวรรค์  นรกและสวรรค์เข้ามาผูก เรื่องที่ฟังมาเป็น

คนรุ่นใหม่รับรู้เรืองนรกและสวรรค์ผ่านสื่อต่างๆ เช่น โทรทัศน์ ภาพยนตร์ หนังสือ และจากการสอนของครู และบุคคลรอบข้างมีบิดามารดา ญาติ และมิตรสหาย เป็นต้น

จากหนังสือทั่วไป  ที่เขียนเกี่ยวกับเรื่องนี้  ทั้งที่เป็นเรื่องเฉพาะ  และมีปรากฏอยู่ในนิยาย  ละครเรื่องทางทีวี ภาพยนตร์  การเทศน์ของพระในบางโอกาส

สรุปได้ว่า สิ่งที่เกิดขึ้นในชีวิตมนุษย์ปัจจุบันนี้ เป็นผลมาจากการกระทำในอดีตที่สะสมเอาไว้ นั้นคือ “กฎแห่งกรรม” จิตวิญญาณของมนุษย์เป็นพลังงานที่สะสมบุญและกรรม ในทุกภพทุกชาติ นรกและสวรรค์เป็นสภาวะของจิตสังขาร เมื่อจิตเร้าร้อนเป็นทุกข์ เนื่องจากกรรมเก่าส่งผล หรือการสร้างกรรมใหม่เพิ่ม นั่นคือ “นรก” ถ้าจิตสังขารมีปีติจากการเป็นผู้ให้ สร้างกรรมดีเพื่อชดใช้หนี้กรรมเก่า เกิดความสุขอย่างแท้จริง โดยไม่ต้องอาศัยการอาบัติ นั่นแหละ “สวรรค์” แต่ที่สุดของเป้าหมายชีวิต คือ การกลับสู่นิพพาน ไม่ไปทั้งนรกและสวรรค์ ซึ่งสามารถปฏิบัติได้ในชาตินี้ ด้วยการฝึกให้จิตวิญญาณมีความบริสุทธิ์ผ่องใส ปราศจากกิเลสตัณหา ด้วยการใช้ปัญญาพิจารณา ในการดเนินชีวิตอย่างมีสติ ความทุกข์ก็ไม่เกิด เมื่อความทุกข์ไม่เกิด นิพพานก็เกิดได้ที่นี่ และเดี๋ยวนี้ในปัจจุบัน


๒. ผศ.ร.ท.ดร.บรรจบ บรรณรุจิ ได้อธิบายว่า เมื่ออุบายในการสอนเรื่องนรกและสวรรค์ ที่พิสูจน์ไม่ได้ในชาตินี้ คนรุ่นใหม่จึงเห็นว่า   เป็นศรัทธาที่งมงาย ไม่สอดคล้องกับหลักวิทยาศาสตร์ และความเป็นเห็นเป็นผล เพราะคนรุ่นใหม่ถูกสอนให้ใช้ “ปัญญา” นำหน้า “ศรัทธา” แต่ถ้าอธิบายตามหลักของท่านพุทธทาส ที่ว่า “ชาติ” คือการเกิดดับของจิตสังขารในแต่ละขณะที่มีอารมณ์มากระทบ ถ้ามีความสุขก็เป็นสวรรค์  ถ้าเร้าร้อนทุกข์ทรมานก็เป็นนรก หรือที่ท่านสรุปว่า “สวรรค์ในอก นรกในใจ” จะทำให้คนรุ่นใหม่หันมาเชื่อเรื่องเล่านี้มากยิ่งขึ้น

สอบถามส่วนมากลังเล มี ๓ กลุ่ม  กลุ่มเชื่อ  จำนวนไม่มาก  ไม่เชื่อ  ลังเล จำนวนมาก  เพราะไม่แน่ใจว่าจะมีหรือไม่ จริงไหม

ฟัง ถามว่าเชื่อครึ่ง ไม่เชื่อครึ่ง ไม่คิดว่ามีวิจารณญาณ เชื่อพระพุทธศาสนาสอน นรกและสวรรค์มี ไม่มี ทำดีไปเถอะ

คนรุ่นใหม่ส่วนมากเชื่อเรื่องนรกและสวรรค์ค่อนข้างน้อยหรือส่วนมากจะเชื่อครึ่ง ไม่เชื่อครึ่ง ดังจะสังเกตเห็นได้จากการที่คนรุ่นใหม่โดยเฉพาะหนุ่มสาวที่ทำความชั่วหรือบาปหนักอย่างการทำแท้งและทิ้งทารกกันเป็นจำนวนมาก และปัญหาอาชญากรรม การทุจริตโกงกินก็มีอยู่อย่างมากมาย แม้แต่พระภิกษุสามเณรที่เข้าไปบวชเรียนในพระพุทธศาสนาก็มีจำนวนไม่น้อยที่ทำผิดสร้างความเสียหายแก่พระพุทธศาสนา

เชื่อบ้าง ไม่เชื่อบ้าง  หรือไม่เชื่อแต่ก็อย่าลบหลู่

นักวิชาการทางด้านพระพุทธศาสนา จำนวน ๕ ท่าน ได้แสดงทัศนะเกี่ยวกับการอธิบายเรื่องนรกและสวรรค์ ตามไตรภูมิพระร่วง  ภพภูมิ ให้คนรุ่นใหม่ยอมรับได้

พูดถึงสิ่งศักดิ์สิทธิ์ ก็คือ พลังงานที่ไม่สูญหาย ตามหลักวิทยาศาสตร์ ที่ว่า ฟ้ากำหนด หรือลิขิตชะตาชิวิตมนุษย์ ให้เป็นอย่างในปัจจุบัน ฟ้าโดยรวมๆ หมายถึง พระเจ้าตามความเชื่อของแต่ละศาสนา  หรือ “กฎแห่งกรรม” ในพุทธศาสนา การที่มนุษย์ต้องเวียนวายตายเกิดนับชาติไม่ถ้วน เพราะมนุษย์มีกรรมเป็นแดนเกิด ถ้าทำจิตให้บริสุทธิ์ พิจารณาลดละกรรมของตนเอง สร้างบุญกุศล ลดละบาป ก็เหมือนว่าเราได้ขึ้นสวรรค์ ในชาติปัจจุบัน ไม่ต้องรอให้ตาย ไปเกิดใหม่ในสวรรค์        เมื่อมนุษย์ฝึกใช้ปัญญาในการดำเนินชีวิต ให้เกิดประโยชน์สูงสุดต่อตนเอง และต่อสรรพสิ่งทั่งหลาย  ในธรรมชาติ จิตวิญญาณของมนุษย์  ก็กลับสู่นิพพานที่เป็นความสุขที่เป็นอนันตกาล ได้ในชาตินี้

หนังสือไตรภูมิพระร่วง รวบรวมมากจากพระไตรปิฏก อรรถกา อธิบายตามตอบแล้ว ในข้อ ๑ คือ มีความเชื่อ ๒ นัยยะ คือ ๑) นรกที่เป็นโลกจริง เชื่อว่าจุดต่างมิติ โลกทิพย์ นรกและสวรรค์ ที่เป็นความรู้สึกในชีวิตจริง นรกที่สอดคล้องตามหลักที่พระพุทธเจ้าทรงกล่าว อายตนะทั้ง ๖ คือ ลิ้น หู กาย ใจ รู้สึก เวทนา ตกนรก สุขสวรรค์  “สวรรค์ในอกนรกในใจ”  ในพระไตรปิฏก ๒ ลักษณะ คือ ๑. ภพภูมิมีอยู่มาก  ๒. อธิบายคัมภีร์ วิมานวัตถุ สวรรค์ เปรตวัตถุ นรก การยอมรับเป็นบางคน     บางคนเชื่อ บางคนก็ไม่เชื่อ บางคนอยากพิสูจน์ ต้องให้ปฏิบัติสมาธิวิปัสสนา

ให้รู้เป็นซองนิทานสอนใจเปรียบเทียบกฎแห่งกรรมมีจริงอย่างที่พระพุทธทาสกล่าว

การอธิบายเรื่องนรกและสวรรค์ตามไตรภูมิพระร่วงให้คนรุ่นใหม่ฟังจะใช้วิธีชี้ให้เห็นว่าเป็นเรื่องที่คนทั่วไปมองไม่เห็น เป็นสิ่งที่อยู่เหนือประสบการณ์ ยากต่อการพิสูจน์ แต่สิ่งที่อยู่เหนือประสบการณ์อาจเป็นไปได้ แนวทางปฏิบัติในเรื่องนี้คือไม่ควรประมาทในชีวิต ควรทำดีและไม่ทำชั่วเพราะถ้านรกและสวรรค์มีจริง เราจะได้ปลอดภัยและมีความสุข การปฏิเสธโดยยังไม่ได้พิสูจน์อย่างที่บางคนทำนั้นไม่ใช่วิธีที่ฉลาดเพราะเป็นการด่วนสรุป สิ่งที่เราไม่เห็นไม่จำเป็นต้องไม่มีอยู่เสมอไป     ดังจะเห็นได้จากการที่มีการค้นพบสิ่งใหม่ ที่เรายังไม่เคยพบกันอยู่เสมอ โดยมีวิธีการอธิบายให้คนรุ่นใหม่ยอมรับต้องใช้เหตุผลที่น่าเชื่อถือและอาจอ้างประสบการณเกี่ยวกับเรื่องผีและนรกและสวรรค์          ที่น่าสนใจมาสนับสนุน เช่น การเห็นผีและปรากฏการณ์มหัศจรรย์ของรัชกาลที่ ๖ 

นอกจากนั้น ยังสามารถอ้างหลักฐานการศึกษาเรื่องลึกลับอย่างผีและการระลึกชาติได้ของตะวันตกที่เรียกว่า ปรจิตวิทยา (parapsychology) มาเป็นหลักฐานสนับสนุนเพราะเรื่องเหล่านี้แสดงถึงการมีอยู่ของนรกและสวรรค์หรือชาติหน้า อนึ่งสำหรบผู้ต้องการพิสูจน์อาจพิสูจน์เรื่องผีหรือเทวดาจากการประทับทรงได้เพราะการประทับทรงที่มีเทพมาประทับร่างทรงจริงจะสามารถทำสิ่งที่คนธรรมดาทำไม่ได้ เช่น รู้วาระจิต ทายอนาคตได้แม่นยำ ซึ่งแสดงว่ามีเทวดาหรือสวรรค์นั่นเอง”

“บอกเด็กว่าเป็นเรื่องเล่าตามความเชื่อของคนในยุคเดิม และต้องสอนให้เด็กฟังด้วย เหตุผลและสอนให้ฝึกจิตสมาธิ เพื่อให้ค้นหาคำตอบด้วยตนเอง  ทำนองท้าพิสูจน์ด้วยตัวเอง”


๓. ศ.กีรติ บุญเจือ ถ้าอธิบายด้วยหลัก “ชาติ” ตามความหมายของการเกิด ดับของจิตในทุกขณะ ตามคำสอนของท่านพุทธทาส  และอธิบายด้วยการให้เขาเทียบเคียงจาการกระทำของตนเอง ว่าส่งผลต่อจิตวิญญาณเขาอย่างไร ในการสอนจะไม่บังคับให้เชื่อ แต่ให้พิจารณาด้วยหลัก “กาลมาสูตร” ของพุทธเจ้า ไม่ต้องเสียเวลาพิสูจน์ว่า นรกและสวรรค์มีจริงหรือไม่ แต่ให้หาประโยชน์จากการรู้ว่า นรกและสวรรค์มีจริง และจะส่งผลต่อจิตวิญญาณของเราอย่างไร ในปัจจุบันไม่ดีกว่าหรือ จากนั้นใช้ปัญญาพิจารณาที่จะดำเนินชีวิตอย่างถูกต้อง เพื่อเป้าหมายสูงสุด  ของการเกิดเป็นมนุษย์ นั่นคือ การพบกับความสุขที่เป็นอนันตกาล  หรือในสภาวะที่เรียกว่า “กลับนิพพาน”

เรารู้จริง อธิบายได้ ที่อธิบายให้รู้จริง เชื่อมั่น มีหลักวิชาการรองรับ สามารถอธิบายบังคับให้เชื่อไม่ได้ ใช้ได้ โดยการตีความ ๕ ระดับ คือ ๑) คนที่เชื่อกระบวนทัศน์ ดึกดำบรรพ์ เป็นกระบวนทัศน์เก่ากว่าพุทธกาล คำสอนของพระพุทธเจ้า เขามีกระบวนทัศน์แบบดึกดำบรรพ์  เข้าใจแบบดึกบรรพ์ วิธีใช้เหตุผล ตั้งอยู่บนพื้นฐานของเขา เชื่อว่าโลกไม่มีกฎเกณฑ์ เบื้องบน บันดาลมีน้ำพระทัย เบื้องบนไม่มีกฎ ตัวอย่างเช่น น้ำท่วม เอากฎเกณฑ์อะไรไม่ได้ เข้าใจว่าพระพุทธเจ้าบันดาลให้อย่าทรยศพระพุทธเจ้า ใจจริงไม่ชอบอย่างไร ให้พระพุทธเจ้าประทาน อยากรู้ว่าพระพุทธเจ้าต้องการอย่างไร   ก็ทำไปเถอะ ๒) กระบวนทัศน์โบราณ สมัยพุทธกาล คนจะมีกระบวนทัศน์ คนต้องการกฎ ก้าวหน้ามาจากมนุษย์ดึกดำบรรพ์ ทำตามกฎ ละเมิดกฎ ทำดีต้องได้ดี พระพุทธเจ้าต้องสอนตามจริต ของคน พัฒนา ตีความ กฎเกณฑ์ในพระไตรปิฎกมา กฎให้เฉพาะหน้ากลุ่ม ตามจริตของคนแต่ละกลุ่ม       มารวมกัน ก็กฎ ๘๔,๐๐๐ พระธรรมขันธ์ ที่พระองค์สอนมันใบไม่เพียงกำมือเดียว ๘๔,๐๐๐         พระธรรมขันธ์  ยึดถือกฎ บันทึกเท่าที่สังคายนาในครั้งที่ ๑  ๓) กระบวนทัศน์ยุคกลาง  พุทธกาลที่พระพุทธเจ้า ทำดีได้ดี ทำชั่วได้ชั่ว สมัยในพระไตรปิฎก ไม่เป็น นรกและสวรรค์ ยุคกลางเกิดในยุโรปเท่านั้น ศาสนาคริสต์ ศาสนาอิสลาม สอนให้คนทำดีเพื่อไปสวรรค์  เน้นนรกและสวรรค์ ภาพวาด ไปรู้ของฝรั่ง  มีต้นงิ้ว  ไตรภูมิพระร่วง ไม่ใช่ในพระไตรปิฎก  เพื่อคุณภาพชีวิต ขึ้นสวรรค์ ไม่มีคุณภาพชีวิต ตกนรก  ๔) กระบวนทัศน์เชื่อวิทยาศาสตร์ ทดลอง มีเหตุผล ทดสอบ เหตุผลทางตรรกะ เราต้องนับถึงพระพุทธศาสนา ด้วยเหตุผล เขียนพระพุทธศาสนาตามเหตุผล ตามหลัก ๕) กระบวนทัศน์วิทยาศาสตร์ ด้วย ๒ อย่าง คือ ใช้ดี รักษาโรคภัยไข้เจ็บ และไม่ดี หลอกคน  อันตรายมาก วิทยาศาสตร์เป็นคนที่ต้องเปลี่ยนแปลง ปรับปรุง ชีวิตในโลกนี้ ไม่เกี่ยวกับโลกหน้า ลดฐานะศาสนาลงมา มันอาจทำให้ทะเลาะกัน เอาเหตุผลมาทะเลาะกัน  ในกระบวนทัศน์ที่ ๔ ใช้กระบวนทัศน์ที่ ๕ วิทยาศาสตร์แก้ปัญหา ต้องระวัง ใช้ไม่ดีทำร้ายเรา อยู่จำกัดขอบเขตในการแก้ปัญหา โลกหน้าเราต้องมีวิจารณญาณแทนเหตุผล วิจารณญาณละเอียดกว้าเหตุผล ๓ ขั้นตอน  ๑. วิเคราะห์แยกประเด็น    ๒. ทักษะ ประเมินค่าแต่ละประเด็น บวก  ลบ ๓. วิธาน เลือกเฉพาะแง่บวกมาใช้ให้เป็นประโยชน์  ลบ หาทางป้องกัน คำอธิบายเรื่องนรกและสวรรค์สามารถใช้กับคนรุ่นใหม่ได้หากอธิบายด้วยวิธีการ    ที่กล่าวมาและเป็นเรื่องสำคัญที่ต้องสอนเพราะความเชื่อเรื่องนรกและสวรรค์เป็นกลไกสำคัญ  ในการทำให้คนไม่กลัวทำบาป เกิดโอตตัปปะไม่กล้าทำชั่ว และยังจะช่วยให้คนรุ่นใหม่ไม่ตกนรก  เพราะถ้านรกมีจริง ผู้ที่ทำบาปย่อมมีโอกาสตกนรกสูง

มีความเชื่อ ตามคำสอนของพระพุทธเจ้า เชื่อแบบนักปรัชญา คัมภีร์ ศาสนาต้องมีการตีความ ทำไมต้องตีความ นักวิชาการ พระพุทธเจ้าสอนได้ผล คำสอนของท่านที่บันทึกใน           พระไตรปิฎก ถูกใจคนรุ่นนั้น สมัยนั้น ยอมรับฟัง เชื่อตามกระบวนทัศน์ของเขา บรรลุมรรคผล ได้ตามเจตนา พระพุทธศาสนาเวลาราวปี ๒๕๕๖ ผู้ฟังสมัยนี้ สมัยนั้น กระบวนทัศน์ต่างกัน ปัจจุบัน เป็นต้นมา คนปัจจุบันมีกระบวนทัศน์ วิธีใช้เหตุผล เหตุผลอ้างอิงว่าเป็นแบบเก่าพุทธกาลก็ยังมี คนที่ใช้เหตุผลแบบปัจจุบัน มีวิชาการให้เรียน ช่วยตีความ


๔. รศ.ดร. วัชระ งามจิตเจริญ ได้อธิบายว่า ถ้ารู้จัก เชื่อนรกและสวรรค์แบบที่พระพุทธศาสนาสอน ก็ไม่น่าจะมีผลกระทบต่อคำสอนดั่งเดิมผู้ที่มีศรัทธาในความเชื่อดั่งเดิมของเขา หรือปฏิเสธความคิดของเขา ตราบเท่าที่เขาปฏิบัติตนเป็นคนดีมีศีลธรรม   ไม่กระทำชั่ว ก็คือว่า บรรลุเป้าหมาย ของการสอนคนให้เป็นคนดี แต่สำหรับคนรุ่นใหม่ อธิบายให้เขาใช้ปัญญา พิจารณาด้วยหลักเหตุและผล ด้วยการยกตัวอย่างสิ่งที่เกิดขึ้นในสังคมที่เขารับรู้ผ่านข่าวสาร  มาวิเคราะห์ร่วมกันตามหลักของกฏอิทัปปัจจยตา (กฎของเหตุและปัจจัย) ในชาติปัจจุบัน ด้วยภาษาง่าย สื่อสารเข้าใจได้สำหรับคนรุ่นใหม่ และต้องไม่ลืมที่จะสอนหลัก “กาลามสูตร” เข้าไปด้วย

ไม่กระทบ ถือว่านรกและสวรรค์มีอยู่แค่นั้นไม่กระทบ ทำให้ตายและเกิดใหม่ คือ มีความเชื่อ ๒ นัยยะ คือ ๑) นรกที่เป็นโลกจริง  เชื่อว่าจุดต่างมิติ โลกทิพย์ ๒) นรกและสวรรค์ที่เป็นความรู้สึกในชีวิตจริง นรกที่สอดคล้องตามหลักที่พระพุทธเจ้าทรงกล่าว อายตนะทั้ง ๖ คือ ลิ้น หู กาย ใจ รู้สึก เวทนา ตกนรก  สุขสวรรค์  “สวรรค์ในอกนรกในใจ” แล้วแต่ว่าจะตีความอย่างไร เป็นเพียงแค่ต้องการเปรียบเทียบไม่มีจริง สุดขั้วไป กระทบกระเทือน  นรกมีกระทะทองแดงจริง สายกลางเปรียบเทียบ กฎแห่งกรรมมีจริง

การอธิบายสวรรค์นรกแบบ “สวรรค์อยู่ในอก นรกอยู่ในใจ” จะไม่มีผลกระทบต่อคำสอนดั้งเดิมในพระพุทธศาสนาเพราะพระพุทธเจ้าก็ทรงสอนนรกทางอายตนะ ๖ ซึ่งก็คือนรกในใจหรือนรกในชีวิตประจำวันด้วย และถ้าสอนควบคู่กับนรกและสวรรค์แบบข้ามภพข้ามชาติด้วย โดยยืนยันว่ามีนรกและสวรรค์ทั้ง ๒ แบบ ก็จะไม่มีผลกระทบหรือความขัดแย้งใด วิธีการอธิบายให้เด็กยอมรับได้ก็คือวิธีการที่ได้อธิบายมาแล้ว แต่ถ้าเป็นเด็กเล็กยังไม่ต้องสอนลึกซึ้ง ไม่ต้องอ้างอิงหลักฐานอะไรมากนักโดยเฉพาะหลักฐานทางวิทยาศาสตร์ เน้นเล่าเรื่องประสบการณ์ที่น่าสนใจและนิทานที่เกี่ยวกับเทวดา นรกและสวรรค์ เพราะเด็กยังรับเรื่องยาก ลึกซึ้งมากไม่ได้ และเราควรปลูกฝังศรัทธา คือ ให้เด็กเชื่อเข้าไว้ก่อน โตขึ้นแม้จะสงสัยก็ยังเชื่ออยู่บ้าง ถ้าหาคนที่มีประสบการณ์ตรงมาเล่าเรื่องที่เจอมาให้เด็กฟังก็จะยิ่งทำให้น่าเชื่อถือ การนิมนต์พระภิกษุมาช่วยสอนบ้างก็มีส่วนช่วยให้เด็กสนใจและเชื่อเรื่องนรกและสวรรค์เพราะคนทั่วไปยังให้ความเชื่อถือแก่พระภิกษุมากกว่าคฤหัสถ์

ไม่ขัดแย้ง อธิบายตามเหตุผล  เด็กจะพยายามเข้าใจได้ดี

เชื่อนรกและสวรรค์แบบที่พระพุทธศาสนาสอนคือ นรกและสวรรค์ที่เป็นภพอีกภพหนึ่งที่เราสามารถเข้าถึงได้หลังตายตามกรรมที่ตัวเองทำซึ่งอาจเป็นกรรมในอดีตชาติหรือปัจจุบันชาติก็ได้ และนรกและสวรรค์ในปัจจุบันคือความสุขความทุกข์ที่เกิดขึ้นในประสบการณ์หรือในชีวิตประจำวัน


๕. ดร.อำนาจ บัวศิริ  ได้อธิบายว่า การนำสื่อเทคโนโลยีสมัยใหม่เข้าไปใช้ประกอบการสอน ควรให้มีรูปแบบที่จูงใจ ไม่จำเจ ซ้ำซาก และใช้เวลานานเกินไป  เพราะคนรุ่นใหม่สมาธิสั้น       มีความสนใจ จดจ่อ  สิ่งใดสิ่งหนึ่งไม่ได้นาน  การใช้ภาษาควรใช้ภาษาที่เขาเข้าใจง่าย  หัวข้อธรรมะภาษาบาลียาก ไม่ต้องอธิบายแค่เนื้อหาก็พอ ถ้าจะอ้างก็อ้างเพื่อเป็นข้อมูลศึกษาเท่านั้น

ให้ความรู้เกี่ยวกับชีวิตก่อนลืมตา เวียนว่ายตายเกิด ชีวิต ข้ามภพ ข้ามชาติ ชีวิตหลังความตายเชื่ออย่างไร หาคำถาม ภพภูมิรองรับชีวิต

การสอนคนรุ่นใหม่ มี ๒ เรื่อง  คือ ให้รู้ว่ากระบวนทัศน์ การตีความพระไตรปิฎกมี ๕ กระบวนทัศน์ กระบวนทัศน์ที่ ๕ หลัง นวยุค สร้างสรรค์ ต้องประด้วยด้วย ต่อมคุณธรรมในตัวเรา  

ระดับที่ ๑ สัญชาตญาณ ก้อนหิน ชอบอยู่เฉย ๆ ไม่ชอบการเปลี่ยนแปลง ให้คนมาบริการ ไม่บริการใคร เอาเปรียบ ไม่อันตราย ไม่รุกรานใคร ไม่ตอบแทนใคร

ระดับที่ ๒ ต่อมคุณภาพที่ความโลภ ความอยาก  พืช รากของมันดูดตลอดเวลา รุกรานทุกอย่าง กินเท่าไหร่ไม่รู้จักพอ เอาเปรียบทุกอย่าง กอบโกยทุกวิถีทาง ใส่ตนจนกว่าหมดลมหายใจ ความสุขกับความโลภ เหมือนชูชก

ระดับที่ ๓ ก้อนหิน พืช สัตว์เดรฉาจ คือชอบ อารักขายีนส์ (สืบพันธุ์) สืบพันธุ์แล้ว ยีนส์  เป็นคนอารักขาเขาต่อไป เล่นพวก ความสุข ต่อคุณธรรม คือ อารักขายีนส์ เกิดทายาทเยอะ ทายาทได้เปรียบคนอื่น

ระดับที่ ๔ สัญชาตญาณปัญญา ปัญญามันจะบอกว่าความสุขของคนอยู่ที่การพัฒนาคุณภาพชีวิต ประสานกับกระบวนทัศน์ที่ ๕ เกิดความสุข ความเป็นมนุษย์ คุณภาพอยู่ที่จะสร้างสรรค์ ปรับตัว ร่วมมือ แสวงหา กลายเป็นความสุขด้วยปัญญา”  

นอกจากวิธีการที่กล่าวมาแล้ว ก็อาจเสริมด้วยวิธีการอื่น เช่น ให้เด็กที่มีประสบการณ์    มาเล่าให้เพื่อนฟัง หรือ ให้มีการถกเถียงหรือถามปัญหาเพื่อจะได้ชี้แจงให้เด็กหายข้องใจ การพาไปทัศนศึกษายังสถานที่ที่มีภาพวาด จิตรกรรมฝาผนัง หรือประติมากรรมเกี่ยวกับนรกและสวรรค์ก็อาจช่วยให้เด็กเกิดความสนใจและคล้อยตามได้ กิจกรรมหรืองานมอบหมาย ก็อาจช่วยด้วย เช่น มอบหมายให้เด็กไปสอบถามเรื่องเหล่านี้จากญาติหรือคนที่เขานับถือ

ผ่านสื่อออนไลน์  ผ่านละครโทรทัศน์    ผ่านการแสดงโชว์ ผ่านการแข่งขันตอบปัญหาธรรมะ ผ่านทางดนตรี

เชื่อว่ามีอยู่จริง ใน ๒ ลักษณะ คือ ๑. สวรรค์อยู่ในอก นรกอยู่ในใจ คือ อยู่ในตัวเราเอง   ถ้าจิตใจสงบก็เป็นสุขมีความสุข  เหมือนอยู่ในสวรรค์ ถ้าจิตใจรุ่มร้อน  กระวนกระวาย หงุดหงิดก็เหมือนอยู่ในนรก ๒. เป็นคนละมิติของโลกมนุษย์ เหมือนโลกที่ทับซ้อนกันอยู่ เมื่อกายหยาบเน่าเปื่อยไม่คงทนอยู่จิตก็ออกจากร่างตามแรงกรรมที่จะชักนำไป ถ้าทำดีไว้มาก ก็นำไปสวรรค์ ถ้าทำความชั่วไว้มาก จิตก็ไปนรก

๓) นักศึกษาระดับปริญญาตรี จำนวน ๕  คน

จากการสัมภาษณ์นักศึกษาระดับปริญญาตรี จำนวน ๕  คน  ได้แสดงทัศนะเกี่ยวกับความเชื่อเรื่องนรกและสวรรค์ ดังนี้

๑.  สัมภาษณ์ นางสาวพชชุดา ธัญธนขันธ์ 


     ๑.๑ ท่านได้ศึกษาหลักธรรมคำสอนทางพระพุทธศาสนาหรือไม่ 
  

     ๑) ไม่เคย เพราะไม่ชอบอ่านพุทธประวัติ ยาวและจำชื่อยาก


๑.๒ ได้แสดงทัศนะเกี่ยวกับความเชื่อเรื่องนรกและสวรรค์ในฐานะที่เป็นนักศึกษาระดับปริญญาตรี กล่าวว่า 


      ๒)   ไม่เชื่อ เพราะไม่เคยเห็น ไม่เคยไปค่ะ

      ๑.๓  คิดว่าเพื่อนของท่านมีความเชื่อเรื่องนรกและสวรรค์ หรือไม่ เพราะเหตุใด


      ๓) มีเชื่อบ้าง และไม่เชื่อบ้าง เพราะเพื่อนที่ไม่ค่อยเชื่อนั้น อาจจะเป็นเพราะในวัยเด็ก เขาไม่ค่อยได้รับข้อมูลเกี่ยวกับทางศาสนามากนัก ทำให้เขาไม่ค่อยเชื่อ บางคนเชื่อ เพราะเข้าวัดบ่อย เป็นคำบอกเล่ามาจากคุณยาย


๑.๔ การแนะนำคนรุ่นใหม่ให้เข้าใจและรับรู้เกี่ยวกับนรกและสวรรค์ท่านมีวิธีการสอนหรือการเผยแพร่อย่างไร  


       ๔) ทำการ์ตูนกราฟฟิก ทำเป็นละครเวที แทรกเข้าไปในหลักสูตรสำหรับนักศึกษา


๒. สัมภาษณ์ นางสาวจิดาภา คงประดิษฐ์ 


๒.๑  ท่านได้ศึกษาหลักธรรมคำสอนทางพระพุทธศาสนาหรือไม่


        ๑) อ่านบ้าง เวลาต้องการที่พึงทางใจ มีหนังสือที่ได้รับมาจากการไปปฏิบัติธรรมตามวัด ตอนที่โรงเรียนตอนมัธยมศึกษาตอนต้น และมัธยมศึกษาตอนปลาย ก็ได้มีโอกาสฟังธรรมจากพระอาจารย์


๒.๒  ได้แสดงทัศนะเกี่ยวกับความเชื่อเรื่องนรกและสวรรค์ในฐานะที่เป็นนักศึกษาระดับปริญญาตรี กล่าวว่า


       ๒) เชื่อ เพราะเป็นคำบอกเล่ามาจากคุณยาย


 ๒.๓   คิดว่าเพื่อนของท่านมีความเชื่อเรื่องนรกและสวรรค์ หรือไม่ เพราะเหตุใด


        ๓) เชื่อ เพราะว่าเป็นคนหัวโบราณ ทำดีต้องได้ดี ทำชั่วก็ต้องได้ชั่ว ยังมีจริง ทำไมนรกและสวรรค์จะไม่มีจริง


  ๒.๔ การแนะนำคนรุ่นใหม่ให้เข้าใจและรับรู้เกี่ยวกับนรกและสวรรค์ท่านมีวิธีการสอนหรือการเผยแพร่อย่างไร


        ๔) ให้นักเรียนเรียนรู้ด้วยตัวเอง สักวันเขาจะรู้เอง ไม่ต้องมีใครสอน เด็กไม่ชอบโดนสอน“มีการทดสอบโดยการวิเคราะห์การกระทำ และผลลัพธ์ที่จะเกิดขึ้นในอนาคตอันใกล้ และไกล


 ๓. สัมภาษณ์ นางสาวหทัยภัทร พานิชนันท์ 


๓.๑  ท่านได้ศึกษาหลักธรรมคำสอนทางพระพุทธศาสนาหรือไม่



๑) เคยอ่าน เพราะเป็นหลักในการดำรงชีวิต


๓.๒  ได้แสดงทัศนะเกี่ยวกับความเชื่อเรื่องนรกและสวรรค์ในฐานะที่เป็นนักศึกษาระดับปริญญาตรี กล่าวว่า



๒)  เชื่อ เพราะว่าเป็นคนหัวโบราณ ทำดีต้องได้ดี ทำชั่วก็ต้องได้ชั่ว ยังมีจริง ทำไมนรกและสวรรค์จะไม่มีจริง


๓.๓ คิดว่าเพื่อนของท่านมีความเชื่อเรื่องนรกและสวรรค์ หรือไม่ เพราะเหตุใด



๓) น่าจะเชื่อ เพราะส่วนใหญ่คนศาสนาพุทธทุกคนมีความเชื่อในคำสอนของพระพุทธเจ้า




๓.๔ การแนะนำคนรุ่นใหม่ให้เข้าใจและรับรู้เกี่ยวกับนรกและสวรรค์ท่านมีวิธีการสอนหรือการเผยแพร่อย่างไร



๔) อยากให้มีการแสดงได้เห็น เช่น ภาพ วีดิโอ หรือเหตุการณ์สำคัญดำรงชีวิต


๔. สัมภาษณ์ นางสาวมินตรา อินทร์ประเสริฐ 

     ๔.๑  ท่านได้ศึกษาหลักธรรมคำสอนทางพระพุทธศาสนาหรือไม่



๑) เคยอ่าน เพราะเป็นหลักในการดำรงชีวิต

      ๔.๒  ได้แสดงทัศนะเกี่ยวกับความเชื่อเรื่องนรกและสวรรค์ในฐานะที่เป็นนักศึกษาระดับปริญญาตรี  กล่าวว่า 



๒) เชื่อ เพราะในชีวิตปัจจุบัน ศาสนาเป็นที่ยึดเหนี่ยวจิตใจ ทำให้ผ่อนคลาย ทำให้จิตใจร่มเย็นได้ ดังนั้น การทำความดี ความชั่ว ก็ต้องมีผลลัพธ์ที่ตามเขามาเหมือนกัน ซึ่งอาจจะตามทันในชาตินี้ หรืออาจจะมีผลในตอนที่เราตายไปแล้วก็ได้


๔.๓ คิดว่าเพื่อนของท่านมีความเชื่อเรื่องนรกและสวรรค์ หรือไม่ เพราะเหตุใด



๓) เชื่อ เพราะว่าเป็นคนหัวโบราณ ทำดีต้องได้ดี ทำชั่วก็ต้องได้ชั่ว ทำไมนรกและสวรรค์จะไม่มีจริง


๔.๔ การแนะนำคนรุ่นใหม่ให้เข้าใจและรับรู้เกี่ยวกับนรกและสวรรค์ท่านมีวิธีการสอนหรือการเผยแพร่อย่างไร



๔) มีการทดสอบโดยการวิเคราะห์การกระทำ และผลลัพธ์ที่จะเกิดขึ้นในอนาคตอันใกล้ และไกล


๕. สัมภาษณ์ นางสาวนันทิพญา ปุญเจียมเจริญ 


๕.๑  ท่านได้ศึกษาหลักธรรมคำสอนทางพระพุทธศาสนาหรือไม่



๑) เคยเห็นภาพเขียนบนฝาผนัง ซึ่งอธิบายเกี่ยวกับการทำความดี ความชั่ว นรกและสวรรค์ สำหรับคนรุ่นใหม่ในปัจจุบันควรมีความยืดหยุ่นทางจิตใจให้เพิ่มมากขึ้น และควรมีการปลูกฝัง จิตสำนึกให้กับคนรุ่นใหม่ ด้วยการเริ่มต้นจากตัวของเขาเอง


๕.๒  ได้แสดงทัศนะเกี่ยวกับความเชื่อเรื่องนรกและสวรรค์ในฐานะที่เป็นนักศึกษาระดับปริญญาตรี  กล่าวว่า



๒) มีความเชื่อ เพราะนรกและสวรรค์ ไม่ใช่การจินตนาการของมนุษย์ แต่ที่เชื่อว่ามีเพราะจินตนาการของมนุษย์จะเกิดขึ้นก็ต่อเมื่อ ได้เห็น ได้สัมผัส จึงจะสามารถนำมาบอกเล่า หรือเข้าไปอยู่ในจิตนาการของเราได้ เคยมีประวัติ และได้มีการจารึกไว้ และได้รับการสืบทอด ถ่ายทอดความรู้  ทั้งจากปฏิบัติธรรม ครอบครัว


๕.๓ คิดว่าเพื่อนของท่านมีความเชื่อเรื่องนรกและสวรรค์ หรือไม่ เพราะเหตุใด



๓) เชื่อ เพราะเราเป็นครอบครัวไทย ซึ่งได้รับการเลี้ยงดูมาคล้ายกัน เพราะส่วนใหญ่นับถือศาสนาพุทธ


๕.๔ การแนะนำคนรุ่นใหม่ให้เข้าใจและรับรู้เกี่ยวกับนรกและสวรรค์ท่านมีวิธีการสอนหรือการเผยแพร่อย่างไร



๔) อยากให้มีการแสดงได้เห็น เช่น ภาพ วีดิโอ หรือเหตุการณ์สำคัญ”


สรุปได้ว่า ในทัศนะของนักศึกษาระดับปริญญาตรีที่มีความเชื่อเรื่องนรกและสวรรค์ ส่วนมากเชื่อว่า นรกและสวรรค์มีจริง ตามหลักคำสอนในทางพระพุทธศาสนา เพราะพระพุทธเจ้าเป็นผู้ตรัสรู้ เป็นผู้รู้แจ้งโลก ทั้งโลกมนุษย์โลก  สวรรคโลก และพรหมโลก  ตลอดถึงนรก ซึ่งเป็นแดนแห่งความทุกข์ทรมานของสรรพสัตว์ทั้งหลายที่กระทำบาป ต้องไปตกนรกได้รับผลแห่งกรรม และสวรรค์ ซึ่งเป็นแดนแห่งความสุข ความเพลิเพลินที่มนุษย์ได้กระทำกรรมดีย่อมได้รับผลแห่งกรรมดี มิใช่ว่านรกและสวรรค์จะอยู่ที่ สวรรค์ในอก นรกในใจ แต่เป็นแดนที่มนุษย์ได้กรรมดีและกรรมชั่วต้องได้รับผลแห่งกรรม

๔) พุทธศาสนิกชน จำนวน ๑๐  คน  

จากการสัมภาษณ์พุทธศาสนิกชน จำนวน ๑๐  คน   ได้แสดงทัศนะเกี่ยวกับความเชื่อเรื่องนรกและสวรรค์ ดังนี้

๑. ท่านเคยอ่านหรือศึกษาหลักธรรมคำสอนทางพระพุทธศาสนาหรือไม่    เพราะเหตุใด


๑.๑ นางสาวณัฐนิช  จิโรจวงศ์ กล่าวว่า “เคยอ่านหนังสือหลักธรรมคำสอนทางพระพุทธศาสนา โดยส่วนตัวมีความสนใจเป็นทุนเดิมอยู่แล้ว ตั้งแต่เล็กจนโต จะได้ยินคำสอนของพ่อแม่และอีกหลายคนที่เป็นผู้ใหญ่รอบข้างที่อ้างคำสอนของพระพุทธเจ้า หรือหลักธรรมอีกหลายอย่าง เราเข้าใจแค่เพียงเขาสอนเราเพราะต้องการให้เราเป็นคนดี ไม่ทำอะไรที่เรียกว่าไม่ดี  เราก็เชื่อปฏิบัติตามท่องจำใส่ใจ แต่ไม่เข้าใจถึงแก่นของคำสอนต่าง ๆ เมื่อโตเป็นผู้ใหญ่คำถามเริ่มมา เริ่มสงสัย แต่หาคำตอบไม่ได้  คนที่ตอบเรา ก็ตอบตามความเข้าใจของเขา ซึ่งเราก็ยังคิดว่าไม่ใช่อยู่ดี ก็สงสัยตัวเองเหมือนกันว่าทำไมถึงต้องสงสัย แต่ทำไมถึงไม่เชื่อคำตอบของคนอื่น จนต้องหาหนังสือหลักธรรมคำสอนทางพระพุทธศาสนามาอ่าน แล้วลงมือปฏิบัติตาม และได้คำตอบ จึงเริ่มจะเข้าใจถึงแก่นคำสอนจริงๆ และเป็นคำตอบที่ ใช่เลย”



๑.๒  สัมภาษณ์ นายประภัส  กลิ่นสุภา กล่าวว่า เคยศึกษาและเคยอ่าน เพราะคิดว่าตัวเรามีศาสนาพุทธประจำอยู่ในจิตใจ ในทุกวันนี้มีเรื่องทุกข์ใจเกิดขึ้น จึงพยายามค้นหว้าหรือหาวิธีเพื่อให้ตัวเองคลายทุกข์ จนเมื่อได้ฟังธรรมะเรื่องการปล่อยวาง จึงรู้ว่าเราควรแก้ไขหรือปรับที่สิ่งใด ผลที่ได้จากการอ่านคือทำให้มีสติมากขึ้น รู้สึกตัวและสามารถนำมาเป็นหลักในการดำเนินชีวิต



๑.๓ สัมภาษณ์ นายปิยะ ทิพย์อักษร กล่าวว่า อ่านบ่อยเพราะในช่วงที่ทำงานบางครั้งเมื่องานมีปัญหาหรือ คนมีปัญหาเราก็ต้องอาศัยความสงบของจิตใจ (สมาธิ) และหลักคำสอนในการแก้ปัญหาในงาน (มรรค) แม้กระทั่งเรื่องการอดทน อดกลั้นและการเตือนสติตนเอง การกำหนดจิต ทำจิตใจให้สงบและพิจารณาทุกอย่างอย่างรอบคอบก็ช่วยให้ผ่านอุปสรรคหลายๆอย่างได้ ปัจจุบันจะมิได้ทำงานแล้วก็ยังอ่านเพราะอ่านแล้วทำให้เราได้รู้ความจริงอะไรบางอย่างซึ่งเมื่อปฏิบัติแล้วทำให้ใจเป็นสุข บางครั้งก็ปล่อยวางในเรื่องต่าง การแผ่อุทิศส่วนกุศล และการอโหสิกรรมก็ช่วยให้จิตใจคลายกังวลในเรื่องต่าง



๑.๔ สัมภาษณ์ นางสาวสุวิจิตร  ศาตะมาน กล่าวว่า เคยศึกษามาบ้างจาก       ความสนใจส่วนตัวและขณะเป็นนักศึกษาที่มหาวิทยาลัยรามคำแหงทางมหาวิทยาลัยได้กำหนดวิชาบังคับเรียนคือวิชาความรู้คู่คุณธรรมซึ่งมีเนื้อหาทีเกี่ยวกับหลักธรรม  คำสอนในศาสนาต่างๆ รวมทั้งคำสอนในพระพุทธศาสนาด้วย



๑.๕ สัมภาษณ์ นางสาวทัศนา สุดเดียวไกร กล่าวว่า “เคยอ่านหนังสือเกี่ยวกับ      คำสอนของพระพุทธศาสนา เพราะพบว่าแนวคิดของศาสนาพุทธเป็นเรื่องจริงในชีวิตของคนเรา และหากเรายึดแนวทางของศาสนาพุทธในเรื่องของศีล สมาธิ ปัญญา จะพบว่าทำให้มีจิตใจที่สงบ  และสมาธิทำให้เกิดความสงบที่จะทำให้คิดอย่างเป็นเหตุเป็นผล และเข้าใจว่าเมื่อทำอะไร ผลที่ได้รับก็จะเป็นตามสิ่งที่เราทำลงไป ตลอดจนการให้อภัย และการเสียสละประโยชน์ส่วนตน เพื่อประโยชน์ส่วนรวมล้วนแต่เป็นการละซึ่งความเห็นแก่ตัว ซึ่งจะทำให้คนในสังคมอยู่กันได้อย่างเป็นสุข”



๑.๖ สัมภาษณ์ นายณัฏฐกฤต  ชัยอริยเมธี  กล่าวว่า “เคยอ่านหลักคำสอนทางพระพุทธศาสนาจากหนังสือธรรมของพระเกจิอาจารย์ต่างๆ”



๑.๗ สัมภาษณ์ นางสาวพรปวีณ์ กล่าวว่า เคย เพราะเราเป็นชาวพุทธ พระพุทธเจ้าดับขันธ์ไปถึง ๒,๖๐๐ กว่าปี แต่ทิ้งหลักธรรมคำสั่งสอนไว้ เราชาวพุทธควรนำหลักธรรมมาประยุกต์ใช้ในชีวิตประจำวัน จะทำให้เราพ้นทุกข์ได้ เพราะพระพุทธเจ้าสอนให้เรา ๑. ทำจิตให้ผ่องใส ๒.ไม่ทำบาปทั้งปวง ๓.กำหนดรู้จิตของเรา  โดยเฉพาะพื้นฐานของชาวพุทธอย่างน้อยต้องถือ ศีล ๕ จะทำให้ชีวิตมีความสุข



๑.๘ สัมภาษณ์ นายวิสวัส บัวสอน กล่าวว่า เคย  เพราะช่วยให้เข้าใจชีวิต และทำใจยอมรับตามหลักกฎแห่งกรรมได้มากขึ้น



๑.๙ สัมภาษณ์ นายธนกร  เต่งตระกูล กล่าวว่า “เคยอ่าน สวรรค์ในแนวทางที่เข้าใจ คือใครทำความดี คิดดี พูดดี ทำบุญใส่บาตร สวดมนต์ ไหว้พระ จะได้ขึ้นสวรรค์  นรกในแนวทางที่เข้าใจ คือ ใครทำไม่ดี คิดไม่ดี พูดไม่ดีไม่หัดทำบุญอุทิศส่วนกุศล สร้างเวร สร้างกรรม ก็จะตกนรก ใครจะขึ้นสวรรค์หรือตกนรก ขึ้นอยู่กับการกระทำของแต่ละคน”



๑.๑๐ สัมภาษณ์ นางสาวรัตติยา ทองทับ กล่าวว่า เคยอ่าน เพราะหลักธรรมบางอย่างเอาไปประยุกต์ใช้ในชีวิตประจำวันได้ ทำได้แนวคิดในใช้สติ อารมณ์ การปล่อยวาง กับปัญหา หรือเรื่องราวที่เราได้ประสบพบเจอ ทำให้ได้มีเวลาเรามีสติมากขึ้น จิตใจก็สงบ


สรุปได้ว่า จากการสัมภาษณ์พุทธศาสนิกชนส่วนมากได้ศึกษาหลักธรรมคำสอนในทางพระพุทธศาสนา มีความเชื่อเรื่องนรกและสวรรค์ เช่น ทำดีได้ดี  ทำชั่วได้ชั่ว ทำบาปได้บาป ทำบุญได้บุญ เชื่อว่านรกและสวรรค์มีจริง การศึกษาเรียนรู้ ปฏิบัติ ตามศีล  สมาธิ  ปัญญา ทำให้เกิดปัญญารู้แจ้ง หลักคำสอนของพระพุทธเจ้าที่ได้ตรัสไว้ ให้ทำความดี  ละเว้นความชั่ว และทำจิตใจให้สะอาด อันเป็นหลักคำสอนในทางพระพุทธศาสนา 

๒. ท่านมีความเชื่อเกี่ยวกับเรื่องนรกและสวรรค์หรือไม่ เพราะเหตุใด 



๒.๑ สัมภาษณ์ นางสาวณัฐนิช  จิโรจวงศ์ กล่าวว่า “เชื่อ เพราะการกระทำและความคิดของแต่ละคนย่อมเป็นเหตุแห่งผลที่จะเกิดขึ้น เมื่อเราทำในสิ่งที่ดี กรรมดีเกิดนั้นคือสวรรค์ที่เราได้พบกัน แต่หากเราทำในสิ่งที่ไม่ดี กรรมชั่วที่เกิดก็คือนรก ที่เปิดรอเราเพื่อรับผลที่เราทำไง้ นรกและสวรรค์ เป็นสิ่งที่คอยเตือนและระลึกถึงในแต่ละการกระทำของเรา ไตรภูมิพระร่วงน่าจะเป็นตัวแทนที่ดีและเห็นได้ชัดเจนเกี่ยวกับนรกและสวรรค์”



๒.๒ สัมภาษณ์ นายประภัส  กลิ่นสุภา กล่าวว่า ในเรื่องนรกและสวรรค์นั้นหากตอบด้วยใจจริงยังไม่เชื่อนัก เหตุเพราะทั้งสองเป็นนามธรรมค่อนข้างมาก และเป็นเรื่องหลังการตาย(หากมีจริง)ซึ่งตัวข้าพเจ้ายังไม่อาจทราบได้ในขณะนี้   แต่หากให้เป็นรูปธรรมขึ้น โดยเปรียบสวรรค์และนรกอยู่ในใจ คือสวรรค์อยู่ในอก นรกอยู่ในใจ เป็นเรื่องของความรู้สึกจากการกระทำ  ผลของสวรรค์และนรกเกิดจาการกระทำคือ บุญและบาป ส่งผลต่อจิตใจ การกระทำดีไม่ว่าจะทางตรงหรือทางอ้อม การช่วยเหลือผู้มีทุกข์ให้คลายทุกข์  ย่อมทำให้ผู้กระทำนั้นเกิดความสบายใจ การทำบุญทำทาน การเสียสละก็ทำให้จิตใจผู้กระทำสบายใจ เกิดความยินดีที่ได้ช่วยเหลือผู้อื่น ใจก็จะดีจะสบาย ไม่ขัดข้องใจ  เกิดใจสบายใจสงบ ใบหน้าจะอิ่มเอิบ ยิ้มแย้มแจ่มใส    ส่วนในทางตรงกันข้าม การกระทำบาป ทำชั่วเช่นการขโมย การคอร์รับชั่น หรือการทำร้ายผู้อื่น ก็จะเกิดความกลัวว่าผู้อื่นจะจับได้ จิตใจก็จะไม่สงบ หวาดระแวง กลัวจะถูกประณามถูกจับลงโทษ การนินทา กล่าวว่าร้ายต่อผู้อื่นจิตใจก็จะไม่สบาย กลัวเขาจะตอบโต้ กลัวคนอื่นจะไม่คบหา  ส่งผลให้ใจไม่สงบร้อนรุ่มอยู่ในอก ใบหน้าจะหมองคล้ำ อมทุกข์ นั่นกล่าวได้ว่า  สวรรค์อยู่ในอก นรกอยู่ในใจ


๒.๓ สัมภาษณ์ นายปิยะ ทิพย์อักษร กล่าวว่า โดยส่วนตัวมีความเชื่อแม้ว่าจะเป็นสิ่งที่พิสูจน์ไม่ได้ แม้ว่าจะมีคนมาเล่าว่าได้ไปท่องสวรรค์ ท่องนรกมาแต่ก็ไม่สามารถพิสูจน์ได้ด้วยหลักการทางวิทยาศาสตร์ บางคนคิดว่าเป็นกุศโลบายเอานรกและสวรรค์มาขู่เพื่อให้คนกลัวจะได้ไม่ทำบาป แต่การขู่ก็คือการโกหกหรือพูดเท็จ ซึ่งผิดศีลเบื้องต้นในศาสนาพุทธ จึงเชื่อว่านรกและสวรรค์มีจริง แต่เป็นเพียงแค่นามธรรมไม่ใช่รูปธรรมอย่างที่เราเข้าใจ


๒.๔ สัมภาษณ์ นางสาวสุวิจิตร  ศาตะมาน กล่าวว่า เชื่อ เพราะเคยได้รับการสั่งสอน บอกเล่าเรื่องทำบาปต้องตกนรก ทำดีตายไปจะได้ไปอยู่บนสวรรค์ แต่ในความจริงที่สัมผัสได้เองก็คือ ทั้งนรกและสวรรค์อยู่ในใจ ถ้าเราทำดี คิดดีใจก็เป็นสุข เหมือนขึ้นสวรรค์ ทำบาปหรือทำอะไรไม่ดีก็จะทุกข์ใจเปรียบได้กับตกนรก


๒.๕ สัมภาษณ์ นางสาวทัศนา สุดเดียวไกร กล่าวว่า เชื่อ ในเรื่องนรกและสวรรค์ เพราะสำหรับนรกของคนในปัจจุบันน่าจะหมายถึงการได้รับความทุกข์ ไม่ว่าจะร่างกาย หรือจิตใจ ซึ่งตรงกันข้ามกับสวรรค์ ซึ่งหมายถึงความสุข ของคนเราที่จะได้รับทั้งทางกายและทางใจ


๒.๖ สัมภาษณ์ นายณัฏฐกฤต  ชัยอริยเมธี กล่าวว่า เชื่อ เพราะว่า นับถือพระพุทธศาสนา และเชื่อในคำสั่งสอนของพระพุทธเจ้า จึงเชื่อว่านรกและสวรรค์ นั้นมีจริง การจะอธิบายอย่างไร ก็สุดแล้วแต่ความคิดของคนนั้น แตกต่างกันได้  แต่ส่วนของผม ได้เข้ามาศึกษาในพระพุทธศาสนาในหลักคำสอนพระไตรปิฎก มีหลักคำสอนชัดเจน เรื่องนรกและสวรรค์ จึงเชื่อมั่น ๑๐๐%  ในฐานะที่เป็นชาวพุทธ


๒.๗ สัมภาษณ์ นางสาวพรปวีณ์  อุไรสวัสดิ์ กล่าวว่า เชื่อ เพราะในพระไตรปิฎกกล่าวถึงเรื่องนรกและสวรรค์ไว้ ในสมัยพุทธกาล นางมัลลิกา มเหสีพระเจ้าเกษมโกศล ก็ตกนรก ๗ วัน เพราะก่อนตายจิตเศร้าหมอง สวรรค์ ก็มีจริง เพราะในอภิธรรมได้กล่าวถึงสวรรค์ พระพุทธเจ้าท่านก็อยู่สวรรค์ชั้นดุสิต ในพระไตรปิฎก กล่าวถึง ท้าวสักกะเทวราช เป็นใหญ่บนสวรรค์ ทุกวันพระ ๑๕ ค่ำ เดือน ๘ ท้าวสักกะเทวราชจะจัดเวรมาดูมนุษย์ว่าใครทำบุญ ปฏิบัติดูแลพ่อแม่ทุกวันพระ บนสวรรค์ท้าวสักกะเทวราชก็จะอ่านให้เทวดา ฟังว่า มนุษย์คนไหน ใครทำบุญไว้บ้าง


๒.๘ สัมภาษณ์ นายวิสวัส บัวสอน กล่าวว่า เชื่อ เพราะ ถ้าไม่มีนรกและสวรรค์      ก็จะไม่มีความแตกต่างของคนที่เกิดมา บ้างรวย จน มีความสุข มีความทุกข์ แสดงว่า บาป บุญ ย่อมมี เมื่อบุญบาปย่อมมี จึงมีผลของบุญ บาปด้วย คือ ทำบุญได้ขึ้นสวรรค์ มีคนทำบาปต้องตกนรก นอกจากนี้ยังมีเหล่าพระเกจิ และผู้ปฏิบัติธรรมได้ให้การยืนยันว่า นรกและสวรรค์ นั้นมีจริง


๒.๙ สัมภาษณ์ นายธนกร  เต่งตระกูลเชื่อ กล่าวว่า  เชื่อในเรื่อง ทำดีได้ดี ทำชั่วได้ชั่ว  เพราะ การทำดีแม้ไม่มีใครเห็น แต่ละที่ได้ก็จะตอบแทนด้วยความดีที่กระทำลงไป ซึ่งแน่นอน เมื่อทำดี ก็ต้องได้ขึ้นสวรรค์แน่นอน ยามที่จากโลกนี้ไป ตรงกันข้าม การทำชั่ว ย่อมให้ผลตอบแทนในสิ่งไม่ดี ซึ่งคงไม่พ้นต้องไปชดใช้กรรมต่อพื้นนรกต่อไป

๒.๑๐ สัมภาษณ์ นางสาวรัตติยา ทองทับ กล่าวว่า เชื่อ ถ้าทำดีคงเหมือนกับได้ขึ้น
สวรรค์ หากทำไม่ดีคงเหมือนกับลงนรก เราจะรู้สึกเดือดร้อน ไม่สบายใจ เหตุผลไม่ต่างกัน เป็นวัยที่สามารถเลือกและตัดใจเชื่อ และทุกคนชอบเข้าวัด ทำบุญ เพราะมีความเชื่อในหลักธรรม

สรุปได้ว่า ความเชื่อเรื่องนรกและสวรรค์ของพุทธศาสนิกชนส่วนมาก เชื่อว่านรกและสวรรค์มีจริง บาป บุญ ทำดีได้ดี  ทำชั่วได้ชั่ว ทำชั่วไปตกนรก  ทำดีไปสวรรค์ ตามคำสอนของพระพุทธเจ้า

๓. ท่านคิดว่าเพื่อนในวัยเดียวกันมีความเชื่อเรื่องนรกและสวรรค์หรือไม่ เพราะอะไร
                    ๓.๑ สัมภาษณ์ นางสาวณัฐนิช  จิโรจวงศ์ กล่าวว่า มีความเชื่อเช่นเดียวกัน เพราะได้มีการพูดคุยกัน หาโอกาสไปทำบุญด้วยกัน

          ๓.๒ สัมภาษณ์ นายประภัส  กลิ่นสุภา กล่าวว่า  เรื่องนี้ก็คงเหมือนกับข้อข้างต้น เพราะบางคนก็พูดว่าสวรรค์และนรกมีจริง  แต่หากฟังการเล่าแล้วก็ยังไม่อาจยืนยันได้ อันนี้เป็นเรื่องทรรศนะคติและตามประสบการณ์ของแต่ละบุคคล แต่เท่าที่ฟังส่วนมากเป็นเรื่องทำดีได้ดี ทำชั่วได้ชั่ว นั่นคือเรื่องของผลที่เกิดจากการทำบุญและทำบาปนั่นเอง
๓.๓ สัมภาษณ์ นายปิยะ ทิพย์อักษร กล่าวว่า ถ้าในวัยเดียวกันส่วนใหญ่จะเชื่อ
เรื่องพวกนี้เพราะในยุคสมัยก่อนเราจะได้รับการสอนสั่งจากพ่อแม่ครูอาจารย์ให้เชื่อเรื่องนรกสวรรค์เรียกว่าปลูกฝังเป็นค่านิยมตั้งแต่เกิดจนโต 

๓.๔ สัมภาษณ์ นางสาวสุวิจิตร  ศาตะมาน กล่าวว่า น่าจะเชื่อ เพราะต่างก็พา
กันไปทำบุญหรือปฏิบัติธรรมกันอยู่เนื่อง ๆ ไม่มีใครทำอะไรที่ออกนอกลู่นอกทาง

 ๓.๕ สัมภาษณ์ นางสาวทัศนา สุดเดียวไกร กล่าวว่า ส่วนใหญ่จะมีความ
เชื่อในเรื่องนรกและสวรรค์ เพียงแต่ส่วนใหญ่ยังลืมบ้างว่าความสุขหรือความทุกข์ก็เหมือนสวรรค์ และนรกในใจของเรา และยังเป็นสัจธรรมที่คนธรรมดาจะต้องได้รับทั้งทางกายและทางใจ

๓.๖ สัมภาษณ์ นายณัฏฐกฤต  ชัยอริยเมธี กล่าวว่า  มีความเชื่อและไม่เชื่อ ขึ้นอยู่
กับภูมิความรู้ของแต่ละบุคคล และการปลูกฝั่งจากสถานการศึกษา และครอบครัว
  
๓.๗ สัมภาษณ์ นางสาวพรปวีณ์  อุไรสวัสดิ์ กล่าวว่า เพื่อนที่ศึกษาธรรม มีความเชื่อ 
เพราะได้ศึกษาเล่าเรียน และอ่านพระไตรปิฏกมามีบางคนไม่เชื่อและบอกว่าเป็นกลอุบายหลอกให้คนทำความดี เพื่อนกลุ่มนี้จะไม่สนใจเรื่องธรรมเท่าไหร่ มักจะพูดว่า ตัวบุญเป็นอย่างไร บาปเป็นอย่างไร

๓.๘ สัมภาษณ์ นายวิสวัส บัวสอน กล่าวว่า มีความเชื่อ แต่มีน้อย เพราะความเจริญ
ทางวัตถุ ทำให้คนหลงอยู่กับโลก ไม่สนใจ   ไม่แน่ใจ เนื่องจากหลายคนบอกว่าเป็นเรื่องของการ      งมงาย ไร้สาระ ไม่น่าจะมีจริง เป็นต้น

๓.๙ สัมภาษณ์ นายธนกร  เต่งตระกูลเชื่อ กล่าวว่า  เชื่อ ส่วนมากเพื่อนที่ผมรู้จัก    
มีความเชื่อเรื่อง นรกและสวรรค์ เพราะว่าพ่อแม่ ครูบาอาจารย์ ได้สั่งสอน เรียนรู้ เรื่องเวร เรื่องกรรม นรกและสวรรค์ ว่าใครทำดี ต้องได้ดี ใครทำชั่วต้องได้ชั่ว แต่บางครั้ง เพื่อนในวัยเดียวกัน เล่นสนุกอาจขาดสติ อาจสร้างกรรม ทำในสิ่งที่ไม่ดี แต่ส่วนมากเพื่อนที่รู้กัน ก็พากันทำบุญบ้างบางโอกาส


๓.๑๐ สัมภาษณ์ นางสาวรัตติยา ทองทับ กล่าวว่า เชื่อ ถ้าทำดีคงเหมือนกับได้ขึ้นสวรรค์ หากทำไม่ดีคงเหมือนกับลงนรก เราจะรู้สึกเดือดร้อน ไม่สบายใจ เหตุผลไม่ต่างกัน เป็นวัยที่สามารถเลือกและตัดใจเชื่อ และทุกคนชอบเข้าวัด ทำบุญ เพราะมีความเชื่อในหลักธรรมต่างๆ
1.  การชี้แนะคนรุ่นใหม่ให้เข้าใจและรับรู้เกี่ยวกับนรกและสวรรค์ ท่านอยากให้ผู้สอน
หรือผู้เผยแพร่มีวิธีการสอนอย่างไร

๔.๑ สัมภาษณ์ นางสาวณัฐนิช  จิโรจวงศ์ กล่าวว่า จัดกิจกรรมอบรม Workshop  
และฝึกปฏิบัติ โดยการอบรมนำโดยพระอาจารย์การ Workshop  ใช้วิธีการแบ่งฐาน ใช้การเรียนรู้ร่วมกันเป็นตัวผลักดัน และสุดท้ายการปฏิบัติคือการฝึกจิตของแต่ละคนให้รู้ตัวเสมอ ไม่ว่าจะเป็นการนั่งสมาธิ การเดินจงกรม การสวดมนต์

๔.๒ สัมภาษณ์ นายประภัส  กลิ่นสุภา กล่าวว่า  การสอนให้คนรุ่นใหม่ในเรื่องของ
นรกและสวรรค์นั้น หากไม่มีรูปธรรม หรือการกระทำที่เป็นของจริงให้เห็น เพื่อทำให้เกิดความเข้าใจและการรับรู้หรือการยอมรับว่า นรก-สวรรค์มีจริง ย่อมเป็นเรื่องยาก โดยเฉพาะการยกตัวอย่างหากเป็นแค่เรื่องเล่าหรือจากนิทานต่างๆที่มิใช่สิ่งที่เกิดขึ้นจริงและพิสูจน์ได้ การจะสอนให้รับรู้และยอมรับหากพูดในเรื่องบุญ-บาป หรือการทำดี-ทำชั่วและผลที่เกิดจากการกระทำนั้นน่าจะมีความเป็นไปได้ในเรื่องการยอมรับและการรับรู้ดีกว่า เพราะในเรื่องนี้ดูเหมือนจะมีตัวอย่างยกให้เห็นได้มากกว่าเรื่อง นรก-สวรรค์โดยเปรียบกับเรื่องผลที่เกิดจากการกระทำ จิตใจสบายโยงไปสู่สวรรค์คือเรื่องการทำดีงาม  จิตใจเศร้าหมองไม่เป็นสุข หวาดกลัวโยงไปสู่นรกคือการทำไม่ดี ทำชั่ว หวังว่าการตอบนี้คงจะเกิดประโยชน์ต่องานวิจัยและในการสร้างแนวคิดสำหรับการสร้างวิธีการสอนบ้าง

๔.๓ สัมภาษณ์ นายปิยะ ทิพย์อักษร กล่าวว่า เด็กรุ่นใหม่มักจะมีความเชื่อที่
เหมือนกันคืออะไรที่พิสูจน์ไม่ได้จะไม่เชื่อไว้ก่อน การสอนเรื่องนรกสวรรค์  จึงไม่ควรสอนให้กลัวเหมือนสมัยก่อน ที่เอายมพะบาล กระทะทองแดงมาขู่ให้กลัว สำหรับคนรุ่นใหม่จะเห็นเป็นเรื่องโกหกหลอกลวง จึงควรสอนให้รู้ว่าสวรรค์ก็คือความดี นรกคือความชั่ว การทำความดีตามหลักคำสอนของศาสนาเมื่อทำแล้วมีความสุขก็เปรียบเหมือนได้ขึ้นสวรรค์ ในทางตรงกันข้ามถ้าทำเลวหรือทำไม่ดีก็จะมีความทุกข์เปรียบเหมือนลงนรก

๔.๔ สัมภาษณ์ นางสาวสุวิจิตร  ศาตะมาน กล่าวว่า ควรเปรียบเทียบหรือยก
เหตุการณ์จริง ที่เกิดขึ้นมาเป็นประเด็นให้นักศึกษาหรือคนรุ่นใหม่ ได้ถกเถียงกัน เพราะการทำเหตุการณ์หรือสถานการณ์จริง ๆ มาพูดจะทำให้ทุกคนมีส่วนร่วม และทำความเข้าใจได้ง่ายกว่าพูดเรื่องดึกดำบรรพ์
           ๔.๕ สัมภาษณ์ นางสาวทัศนา สุดเดียวไกร กล่าวว่า การสอนเรื่องนรกและสวรรค์ 
สำหรับเด็กรุ่นใหม่ คงต้องใช้เหตุการณ์ในชีวิตประจำวันหรือเป็นเรื่องใกล้ตัวในการชี้แนะให้เด็กรุ่นใหม่เข้าใจ เพราะหากใช้เรื่อง ที่ผ่านในอดีตหรือตำนานต่าง ๆ บางครั้งคนรุ่นใหม่อาจเข้าใจยาก แต่อย่างไรก็ตามควรหาแนวทางที่จะให้เรื่องศาสนาเป็นเรื่องง่าย ๆ ให้ทุกคนเข้าถึงได้ง่าย และนำไปใช้ในชีวิตประจำวันได้เป็นอย่างดี
           ๔.๖ สัมภาษณ์ นายณัฏฐกฤต  ชัยอริยเมธี กล่าวว่า อยากให้เน้นการสอนเรื่อง
นรกและสวรรค์ สำหรับเด็กรุ่นใหม่ ให้เป็นรูปธรรมมากขึ้น เห็นได้ จับต้องได้ พิสูจน์ได้ เหมือนวิทยาศาสตร์

๔.๗ สัมภาษณ์ นางสาวพรปวีณ์  อุไรสวัสดิ์ กล่าวว่า ยกตัวอย่างให้คนรุ่นใหม่ เห็น
ชีวิตปัจจุบัน ที่คนประสบความสำเร็จ มีความสุข เปรียบเหมือนขึ้นสวรรค์ และคนที่ติดคุก หรือถูกหลอกไปขายตัวอยู่ในซ่อง เปรียบเหมือนนรกเพื่อเป็นการเข้าใจให้เด็กรุ่นใหม่ สนใจเรื่องธรรม เรื่องนรกและสวรรค์ จากนั้นก็ยกตัวอย่างในสมัยพุทธกาลว่าพระโมคคัลลานะไปเที่ยวนรกและสวรรค์มาแล้ว แล้วนำมาเล่าให้เพื่อนมนุษย์ฟังจะได้กลัวการทำบาป เพื่อจะได้ทำความดี เพื่อจะขึ้นสวรรค์
          ๔.๘ สัมภาษณ์ นายวิสวัส บัวสอน กล่าวว่า  ควรให้คนหันมาทำสมาธิให้มาก
เมื่อพวกเขาเข้าถึงหลักธรรมแล้ว ใจตนเองเป็นผู้สอน ไม่จำเป็นต้องให้ใครมาสอน เขาก็จะมีความเชื่ออยู่ในใจแล้ว ใจเป็นเครื่องพิสูจน์ดีที่สุด
            ๔.๙ สัมภาษณ์ นายธนกร  เต่งตระกูลเชื่อ กล่าวว่า  อยากให้ผู้สอนศาสนา สอนใน
สิ่งที่เด็กเข้าใจ โดยการเล่าเรื่องอย่างเช่นนิทาน โดยสอดแทรกหลักธรรมเข้าไปให้เด็กได้รับรู้ถึงความดี ผลแห่งความดี และผลแห่งความชั่ว  ชี้แนวทางให้เด็กเดินไปในทางที่ถูกต้อง แต่จริง ๆ แล้ว ผู้สอนศาสนาที่เคยมีแนวทางการสอน ผมว่าดีอยู่แล้วครับ เพราะว่าจะดีจะชั่วต่อให้สอนดีอย่างไร แต่บุคคลที่ได้รับการสอน ถ้าทำตัวไม่ดี ก็ไม่มีผลอะไร

        ๔.๑๐ สัมภาษณ์ นางสาวรัตติยา ทองทับ กล่าวว่า ทำสื่อเป็นภาพการ์ตูนเคลื่อนไหว แบบสติกเกอร์ ในไลน์ ยกตัวอย่างการใช้ชีวิตหรือรูปแบบพฤติกรรมไม่ดีทำให้เกิดทุกข์เหมือนตกนรก และพฤติกรรมรูปแบบไหนทำให้ มีความสุข เหมือนขึ้นสวรรค์ ร้อยเรียงเรื่องเป็นตอน  เผยแพร่ทุกวัน ๆ ละ ๑ – ๒  นาที  ช่องทางการเผยแพร่ ใน social network ได้แก่  Facebook และไลน์ ตั้งกลุ่มหรือชมรม “ทัวร์นรกสวรรค์”โดยใช้ต้นแบบของคนรุ่นใหม่ ดารา นักร้อง เชิญชวนทำกิจกรรม หรือมีกิจกรรมย่อยในทัวร์นรกสวรรค์ ใครเข้ามาร่วมกิจกรรม ก็ให้คะแนนสะสมเป็นระดับ  เหมือนขายตรง และให้รางวัล เช่น ได้สติกเกอร์ในไลน์ใหม่ โดนใจเด็กรุ่นใหม่ เฉพาะคนเข้าร่วมกิจกรรมนี้เท่านั้น ไม่ร่วม ไม่มีสิทธิ์ได้จากที่ไหนเลย) ไปเล่นใน social network กรณีนี้ต้องขอ    ความร่วมมือจากองค์กรต่าง ๆ เหมือนทำ “ซีเอสอาร์เพื่อสังคม” ชีวิตเด็กรุ่นใหม่ และคนยุคนี้เสพติดเทคโนโลยีมาก สายตาไม่เลื่อนไกลไปจากโทรศัพท์มือถือ และ คอมพิวเตอร์ทุกรูปแบบ ดังนั้น จึงควรใช้สิ่งเหล่านี้ให้เป็นประโยชน์ ทำแล้ว ทำให้ยิ่งใหญ่  จริงจัง ต่อเนื่อง ทุกภาคส่วนต้องร่วมมือ

อยากให้ผู้สอนและผู้เผยแพร่วิธีการสอนเกี่ยวกับเรื่องนรกและสวรรค์ คือ การฝึกปฏิบัติ ได้แก่ การฝึกจิต การสั่งสมาธิ การเดินจงกรม และการสวดมนต์  โดยเฉพาะการยกตัวอย่างให้เห็นเป็นรูปธรรม หรือยกตัวอย่างให้เห็นเรื่องนรกและสวรรค์ โดยเปรียบเทียบผลที่เกิดจากกระทำ จิตใจสบายโยงไปสู่สวรรค์ คือ เรื่องการทำดี จิตใจเศร้าหมองไม่เป็นสุข  จึงควรสอนให้รู้ว่าสวรรค์ คือ ความดี นรก คือ ความชั่ว การทำความดีตามหลักคำสอนของศาสนาเมื่อทำแล้วก็มีความสุข เปรียบเหมือนได้ขึ้นสวรรค์ ในทางตรงกันข้ามทำเลว หรือทำไม่ดีก็จะมีความทุกข์เปรียบเหมือนตกนรก
	� สัมภาษณ์ พระสาสนโสภณ (พิจิตร ฐิตวณฺโณ), เจ้าอาวาสวัดโสมนัสวิหาร วันเสาร์ที่ ๑๔  กันยายน ๒๕๕๖. 


	� สัมภาษณ์ พระปัญญานันทมุนี (สง่า สุภโร), เจ้าอาวาสวัดปัญญานันทาราม วันจันทร์ที่ ๑๖ กันยายน  ๒๕๕๖.


	� สัมภาษณ์ พระราชธรรมนิเทศ (พยอม กัลยาโณ), เจ้าอาวาสวัดสวนแก้ว วันที่ ๑๗ กันยายน ๒๕๕๖.


	� สัมภาษณ์ พระธรรมบัณฑิต (อภิพล อภิพโล),  เจ้าอาวาสวัดพระราม ๙ กาญจนภิเษก วันที่ ๑๗ กันยายน ๒๕๕๖.


	� สัมภาษณ์ พระไพศาล วิสาโล (ไพศาล วงศ์วรสิทธิ์), วันที่ ๒ ตุลาคม ๒๕๕๖.


	� สัมภาษณ์ พระมหาวุฒิชัย วชิรเมธี (วุฒิชัย บุญถึง), วันที่ ๒๙ มกราคม ๒๕๕๗.


	� สัมภาษณ์ พ.อ.นพ.พงษ์ศักดิ์ ตั้งคณา,  วันที่ ๑ ตุลาคม ๒๕๕๖.


	� สัมภาษณ์ ศ.กีรติ บุญเจือ, วันที่ ๑๓ ตุลาคม ๒๕๕๖.


	� สัมภาษณ์ รศ.ดร. วัชระ งามจิตเจริญ,  วันที่ ๑๒ มกราคม ๒๕๕๗.


	� สัมภาษณ์ ดร.อำนาจ บัวศิริ, วันที่ ๑๒ มกราคม ๒๕๕๗.


	� สัมภาษณ์ นางสาวพชชุดา ธัญธนขันธ์, วันที่ ๑๔ กันยายน ๒๕๕๖.


	� สัมภาษณ์ นางสาวจิดาภา คงประดิษฐ์, วันที่ ๑๔ กันยายน ๒๕๕๖.


	� สัมภาษณ์ นางสาวหทัยภัทร พานิชนันท์, วันที่ ๑๔ กันยายน ๒๕๕๖.


	� สัมภาษณ์ นางสาวมินตรา อินทร์ประเสริฐ, วันที่ ๑๔ กันยายน ๒๕๕๖.


	� สัมภาษณ์ นางสาวนันทิพญา ปุญเจียมเจริญ, วันที่ ๑๔ กันยายน ๒๕๕๖.


	� สัมภาษณ์ นางสาวณัฐนิช  จิโรจวงศ์, วันที่ ๑๓ ตุลาคม ๒๕๕๖.


	� สัมภาษณ์ นายประภัส  กลิ่นสุภา, วันที่ ๑๓ ตุลาคม ๒๕๕๖.


	� สัมภาษณ์ นายปิยะ ทิพย์อักษร, วันที่ ๑๓ ตุลาคม ๒๕๕๖. 


	� สัมภาษณ์ นางสาวสุวิจิตร  ศาตะมาน, วันที่ ๑๓ ตุลาคม ๒๕๕๖. 


	� สัมภาษณ์ นางสาวทัศนา สุดเดียวไกร, วันที่ ๑๓ ตุลาคม ๒๕๕๖. 


	� สัมภาษณ์ นายณัฏฐกฤต  ชัยอริยเมธี, วันที่ ๑๓ ตุลาคม ๒๕๕๖. 


	� สัมภาษณ์ นางสาวพรปวีณ์  อุไรสวัสดิ์,  วันที่ ๑๓ ตุลาคม ๒๕๕๖.


	� สัมภาษณ์ นายวิสวัส บัวสอน,  วันที่ ๑๓ ตุลาคม ๒๕๕๖.


	� สัมภาษณ์ นายธนกร  เต่งตระกูล, วันที่ ๑๓ ตุลาคม ๒๕๕๖.


	� สัมภาษณ์ นางสาวรัตติยา ทองทับ, วันที่ ๑๓ ตุลาคม ๒๕๕๖.





